recursal/SuperWikiNEXT-32B huggingface dataset:
**Astydameia** (starogr. *Ἀστυδάμεια* – *Astydameia*, lat. *Astydamea*) je v gréckej mytológii manželka Akasta, kráľa tesálskeho Iólku.(podľa inej verzie manželkou Akasta bola Hippolyté)

U kráľa Akasta si našiel útočisko fthijský kráľ Péleus, ktorý pri nebezpečnom love na kalydónskeho diviaka, nešťastnou náhodou zabil svojho svokra Eurytióna a bol preto nútený svoje kráľovstvo opustiť. Pélea však opäť postihlo nešťastie, lebo Akastova manželka Astydameia sa do neho zamilovala a po neopätovanej láske, najprv poslala správu jeho manželke Antigone, že sa chce oženiť s inou ženou. Antigona správe uverila a obesila sa. Potom ho pred manželom obvinila, že ju chcel zviesť. Akastos jej tiež uveril a rozhodol sa, že Pélea zabije.

Vylákal ho preto na poľovačku do pélijských lesov, kde žili diví Kentauri. Keď po poľovačke Péleus unavený zaspal, Akastos mu schoval meč, aby sa útoku Kentaurov nevedel ubrániť. Péleus však mal šťastie, lebo ho zachránil Kentaur Cheirón, ktorý sa od svojich druhov odlišoval. Cheirón mu následne dal svoj meč a Péleus sa nato vrátil a Akasta a jeho zradnú manželku Astydameiu zabil.

Referencie a bibliografia
-------------------------

1. 1 2  Apollodoros, *Kronika*, 3,13,3.
2. 1 2 3  Lesley Adkins & Roy A. Adkins. *Starověké Řecko*. Praha : Slovart, 2011. ISBN 978-80-7391-580-3. S. 340.
3. ↑  Vojtech Zamarovský. *Bohovia a hrdinovia antických bájí*. Bratislava : Mladé letá, 1980. 66-048-80. S. 362.
4. ↑  Apollodoros, *Kronika*, 1,8,2.
5. ↑  Apollodoros, *Kronika*, 3,13,7.
*Odyseus (v strede) v sprievode Eurylocha a Perimeda stretol ducha Teiresia (hlava vľavo dole) v podsvetí, scéna z 11. spevu Odysey*, červenofigúrový kalyx-kratér, cca 380 pred Kr.
**Eurylochos** (starogr. *Εὐρύλοχος* – *Eurylochos*, lat. *Eurylochus*) je v gréckej mytológii druh itackého kráľa Odysea a manžel jeho sestry Ktimeny.

Eurylochos viedol prieskumný oddiel, ktorý vyslal Odyseus na ostrov Aiaia. Na ostrove objavili dom čarodejnice Kirké, strážený zakliatými levmi a vlkmi. Z domu bol počuť spev, preto na seba upozornili a Kirké ich pozvala dnu. Všetci sa nahrnuli dovnútra, jediný Eurylochos nevošiel, lebo tušil lesť. Kirké družine vykúzlila jedlo a ponúkla ho, následne každého švihla čarovným prútikom a premenila ich na prasatá.

Zhrozený Eurylochos sa rýchlo vrátil na loď, opísal udalosť Odyseovi a ten hneď vyrazil do domu Kirky. Cestou ho zastavil boh Hermes, aby ho varoval a pomohol mu. Proti čarám Kirky mu daroval čarovnú bylinu a poradil mu, aby na Kirku vytasil meč a donútil ju prisahať, že jeho druhov odčaruje. Kirké mu to potom sľúbila, ale len pod podmienkou, že u nej zostane celý rok. Odyseus súhlasil a tak tam zostal aj so svojou družinou. Keď po roku nadišiel deň odchodu, požiadali Kirku o povolenie odísť. Kirké ich priateľsky prepustila a pri rozlúčke dala Odyseovi radu, aby sa zastavil pri prahu podsvetia a vyvolal tam ducha veštca Teiresia, ktorý mu poradí čomu sa má vyvarovať na budúcej ceste. Vchod do podsvetia bol ďaleko na severe v krajine Kimmeriov. Keď našli miesto odkiaľ sa do podsvetia vchádzalo, vstúpil tam Odyseus sprevádzaný Eurylochom, priniesli spolu obeť duchom mŕtvych a dali si vyvolať ducha veštca Teiresia. Ten Odysea ako im to povedala Kirké, varoval pred nástrahami budúcej cesty.

Aj keď Eurylochos prežil trójsku vojnu i mnohé útrapy dlhej spiatočnej cesty, domov sa už nevrátil. Na ostrove Trinakia (Sicília), prehovoril svoju družinu, aby zabili niekoľko kráv patriacich bohu slnka Héliovi. Za túto opovážlivosť ich potom najvyšší boh Zeus zahubil bleskom v morskej búrke. Jediný kto prežil, bol Odyseus.

Referencie a bibliografia
-------------------------

1. 1 2 3  Vojtech Zamarovský. *Bohovia a hrdinovia antických bájí*. Bratislava : Mladé letá, 1980. 66-048-80. S. 139.
2. ↑  Homér, *Odysea*, 10,208.
3. ↑  Homér, *Odysea*, 10,229.
4. ↑  Homér, *Odysea*, 10,428.
5. ↑  Homér, *Odysea*, 10,244.
6. ↑  Homér, *Odysea*, 10,274–345
7. ↑  Homér, *Odysea*, 10,487.
8. ↑  Vojtech Zamarovský. *Bohovia a hrdinovia antických bájí*. Bratislava : Mladé letá, 1980. 66-048-80. S. 440.
9. ↑  Homér, *Odysea*, 12,339.
10. ↑  Homér, *Odysea*, 12,384.
**Microsoft Corporation** je firma sídliaca v Redmonde v štáte Washington v USA. Dcérske firmy má v súčasnosti v 121 krajinách, aj na Slovensku. Založili ju Bill Gates a Paul Allen v roku 1975. Microsoft patrí k najbohatším a najväčším firmám na svete. Microsoft vyvíja, vyrába, licencuje a podporuje širokú škálu produktov pre rozličné zariadenia. Medzi jej najobľúbenejšie a najznámejšie produkty patria operačné systémy Microsoft Windows a rodina produktov Microsoft Office, z ktorých každý dosiahol takmer všadeprítomnosť na trhu osobných počítačov.

Agresívne obchodné praktiky spoločnosti viedli k niekoľkým vládnym vyšetrovaniam, vrátane federálneho procesu z roku 1998, ktorý usvedčil Microsoft zo zneužitia svojho monopolného postavenia na zničenie konkurencie. Vďaka odvolaniam a dohodám sa firme podarilo zmierniť nepriaznivé efekty svojho počínania na jej prevádzkové a finančné postavenie.

Motto firmy je „Váš potenciál, naša vášeň". V roku 2014 odkúpila časť Nokia Mobile Oy.

V roku 2014 Microsoft kúpil švédsku spoločnosť Mojang AB za 2,5 miliardy dolárov.

Galéria
-------

* Bill GatesBill Gates
* Steve BallmerSteve Ballmer
* Budova Microsoftu v RedmondeBudova Microsoftu v Redmonde
* Logo Logo

Referencie
----------

1. ↑   *Microsoft: revenue 2002-2018* [online]. Statista, [cit. 2019-02-12]. Dostupné online. (po anglicky)
2. ↑   *Facts About Microsoft* [online]. Stories, [cit. 2019-02-12]. Dostupné online. (po anglicky)
3. ↑   Facts about Microsoft
**Eurydamas** (starogr. *Εὐρυδάμας* – *Eurydamas*) je v gréckej mytológii syn egyptského kráľa Aigypta a jeho fenickej manželky.

Eurydamas bol jedným z päťdesiatich synov egyptského kráľa Aigypta. Jeho otec sa rozhodol, že svojich synov ožení s päťdesiatimi dcérami svojho brata Danaa, ktorý bol kráľ susednej Líbye. Keďže Danaos s týmto rozhodnutím nesúhlasil, Aigyptos mu vypovedal vojnu a porazil ho. Danaos nato ušiel s dcérami do Argu na Poloponéze, ale Aigyptos sa so svojimi synmi za ním vypravil a k svadbe ho prinútil.

Eurydamovi potom za manželku vybrali Fartidu, dcéru Danaa a jeho manželky z Aithiopie. Danaos, ktorý sa s tým ešte stále nevedel zmieriť, svojim dcéram následne prikázal, aby manželov počas svadobnej noci zavraždili. Okrem najmladšej Hyperméstry, príkaz otca splnili všetky a po smrti si v podsvetí vyslúžili od bohov večný trest nalievať do deravého džbána vodu.

Referencie a bibliografia
-------------------------

1. ↑  Pacificus Maximus, *Hecatelegium*, *Filios Aegypti* 2.
2. 1 2 3 4  Apollodoros, *Bibliotheca*, 2,1,5.
3. 1 2  Vojtech Zamarovský. *Bohovia a hrdinovia antických bájí*. Bratislava : Mladé letá, 1980. 66-048-80. S. 32.
4. ↑  Lesley Adkins & Roy A. Adkins. *Starověké Řecko*. Praha : Slovart, 2011. ISBN 978-80-7391-580-3. S. 314.
**Microsoft Skicár** (angl. *Microsoft Paint*) je bitmapový grafický editor spoločnosti Microsoft, ktorý je súčasťou operačného systému Windows. 

Je vhodný pre tvorbu jednoduchých grafických súborov, náčrtky, jednoduché schémy, a tiež k veľmi jednoduchej úprave obrázkov a fotografií. Jednoduché úpravou sa myslí napríklad odstránenie časti obrázku a jednoduché kreslenie. Tento program nie je vhodný pre profesionálnu úpravu fotografií, napríklad pre vyladenie odtieňu tváre, odstránenie efektu červených očí pri blesku - k tomu slúži iný software. 

Používa grafické formáty Windows bitmap (24-bit, 256 farieb, 16 farieb, a monochromatický, všetky s koncovkou .bmp), JPEG, GIF (bez animácie a transparentnosti, aj keď vo Windows 98, 95 a Windows NT4 sa neskôr objavila podpora), PNG (bez alfa kanálu) a TIFF (bez podpory viacerých stránok).

Použitie
--------

### Základný postup

V programu Maľovanie možno:

1. vybrať farby pre použitie
2. vybrať nástroj alebo tvaru pre prácu

Oboje sa vykonáva stiskom ľavého tlačidla myši na príslušnom ovládacom paneli (panel nástrojov). 

### Vyberanie a menenie farieb v programe

Väčšina nástrojov programu Skicár pracuje s jednou zvolenou farbou, tá sa vyberá ľavým tlačidlom myši a je viditeľná na aktívnom paneli. Pokiaľ funkcia pracuje s dvoma zvolenými farbami, tá sa vyberá tiež pomocou ľavého tlačidla, ale pri stisknutej druhej ikonke. Najprv sa vyberá farba obrysu, potom farba výplne (pozadia). 

### Druhy nástrojov

* ceruzka - slúži na kreslenie najjednoduchším typom čiaru so stálou hrúbkou
* štetec - pre rôzne hrúbky čiar umožňujúce navyše i efekty štetca

* spray - kreslí určitou farbou a veľkosťou. Čím pomalšie sa kurzor myši pohybuje po ploche, tým intenzívnejší je farba.
* text - napíše text určitou farbou, veľkosťou a fontom
* guma - funguje rovnako ako štetec, ale farbí vedľajšie farbou
* výber farby - kliknutím na obrázok zvolíte farbu a kliknutím na funkciu zvolíte, ako chcete túto farbu používať.
* lupa - priblíži (popr. oddiali) obrázok

### Tvary

* priamka - nakreslí priamka
* krivka - nakreslí krivku
* štvorec - nakreslí štvorec
* mnohouholník - nakreslí mnohouholník
* elipsa - nakreslí elipsu (popr. kruh)
* štvorec so zaoblenými rohmi - nakreslí štvorec so zaoblenými rohmi
* vybrať (štvorec) - vyberie všetko v určenom štvorci

### Iné

* vybrať (obdĺžnik) - vyberie všetko v určenom obdĺžnik
* farba - zmení farbu určenej plochy

Pozri aj
--------

* KolourPaint podobný program pre operačné systémy Unix
* 3D Skicár
MicroATX základná doska A8N-VM CSM od ASUSu
**MicroATX**, tiež známa ako **μATX** je štandard počítačových základných dosiek s maximálnou veľkosťou 244 mm x 244 mm. Napriek tomu niektoré μATX majú rozmery len 171,45 mm x 171,45 mm. Štandardná dĺžka ATX je o 25 % väčšia ako u maximálna μATX, 305 mm x 244 mm.

Súčasne sú k dispozícii microATX základné dosky podporujúce CPU od VIA, Intel a AMD. Nie sú známe žiadne μATX základné dosky pre iné procesorové architektúry ako x86 a x86-64.

Spätná kompatibilita
--------------------

ΜATX bolo navrhnuté tak, aby bolo plne spätne kompatibilné s ATX. Pätice pre pripojenie hardvérových prvkov sú výberom zo štandardnej ATX. Panel I / O konektorov je nezmenený, preto môžu byť μATX dosky použité v štandardných skriniach určených pre ATX. Navyše väčšina μATX základných dosiek používa rovnaký napájací konektor ako ATX, čo umožňuje použitie bežných napájacích zdrojov pre ATX.

MicroATX často používajú rovnaké čipovej sady (Northbridge a Southbridge) ako ATX, čo im umožňuje používanie rovnakých komponentov. Avšak kvôli svojej malej veľkosti majú často menej rozširovacích slotov a I/O portov (napr. USB).

Za zmienku stojí, že väčšina microAXT tower skríň vyžaduje nízkoprofilové PCI karty.

Rozšíriteľnosť
--------------

Väčšina moderných ATX dosiek má päť PCI alebo PCI-Express rozširujúcich slotov, zatiaľ čo μATX má typicky tri (štyri sú dovolené špecifikácií). V záujme zachovania rozšíriteľných slotov veľa výrobcov produkuje μATX základné dosky s integrovanými periférnych obvodmi (najčastejšie integrovaným grafickým čipom). Napríklad základná doska ASUS A8N-VM CSM (na obrázku) ponúka integrovanú grafiku GeForce 6, audio C97, Gigabit Ethernet a ďalšie, čo uvoľňuje rozširujúce sloty, ktoré by inak boli použité na grafickú, zvukovú a ethernetovú kartu.

Zdroje
------

*Tento článok je čiastočný alebo úplný preklad článku MicroATX na českej Wikipédii.*
**Hospodin** alebo v pravosláví a u grékokatolíkov **Hospod** (zo staroslovienskeho *gospodin/gospod* = hospodár) je v slovenčine (a obdobne v iných slovanských jazykoch) náhrada mena JHVH (Jahve) v Starom zákone. Židia z úcty k Božiemu menu pri čítaní Tóry nahrádzali Božie meno JHVH výrazom adonai, čo znamená Pán. Keďže v Starom zákone sa slovo pán vyskytuje viac než tisíckrát v rôznych slovných spojeniach (pán domu, pán zeme, môj pán...), aby prekladatelia odlíšili slovo pán od Božieho mena JHVH, nahradili meno JHVH výrazom Hospodin.

Prvý raz ho v našej oblasti použili v českej Kralickej biblii. Cez ňu sa slovo dostalo do slovenských evanjelických prekladov. V tvare Hospod ho používa aj pravoslávna cirkev a gréckokatolícka cirkev. Slovenské rímskokatolícke preklady Biblie slovo Hospodin najprv používali, neskôr ho nahradili slovom Pán a novšie ho rímskokatolícka cirkev opäť akceptuje. Výraz bol použitý aj v novom slovenskom ekumenickom preklade Biblie z roku 2007.

Externé odkazy
--------------

* hospodin. In:  *Encyclopaedia Beliana*. 1. vyd. Bratislava : Encyklopedický ústav SAV; Veda, 2010. 686 s. ISBN 978-80-970350-0-6. Zväzok 6. (His – Im).
Dominikánsky kostol v meste Ľvov
Interiér kostola
Rokokové sochy svätcov
**Dominikánsky kostol** (ukr. Домініканський костел і монастир, poľ. Kościół i klasztor Dominikanów we Lwowie), dnes **Chrám svätej Eucharistie** v ukrajinskom meste Ľvov patril do roku 1945 rískokatolíckemu dominikánskemu rádu, po ktorom mu zostal názov aj v súčasnosti. Patrí Ukrajinskej gréckokatolíckej cirkvi, pretože počet rímskych katolíkov po odsune Poliakov v roku 1945 prudko klesol. Chrám sa nachádza v starom meste na Múzejnej ulici.

História
--------

Dominikáni prišli do Ľvova už v 13. storočí a mesto sa stalo ich sídlom. Pred dnešným chrámom tu stálo viacero chrámov latinského rítu. Terajší kostol bol postavený v barokovom architektonickom štýle v rokoch 1749 až 1764. Bol zasvätený Božiemu Telu a až do konca druhej svetovej vojny spravovaný dominikánmi ako rímskokatolícky kostol. Kostol i kláštor prežili aj náboženské reformy Jozefa II. a hlavne jeho rušenie katolíckych žobravých rádov. Mesto totiž vtedy po tzv. troch deleniach Poľska patrilo až do roku 1918 Rakúsku. V roku 1865 bola pristavená aj impozantná neobaroková zvonica. V rokoch 1905 až 1914 prebehli rozsiahle rekonštrukcie. Po roku 1945 ho komunistická moc rímskym katolíkom zobrala a stalo sa z neho múzeum dejín náboženstva a ateizmu. V roku 1990 bol chrám odovzdaný Ukrajinskej gréckokatolíckej cirkvi ako Chrám svätej Eucharistie. Po roku 1945 a odsune Poliakov z mesta bol prenesený z kostola do gdanského Kostola svätého Mikuláša zázračný obraz Víťaznej Panny Márie.

Súčasnosť
---------

Terajší gréckokatolícky chrám s podobou západnej architektúry nám pripomína rískokatolícky Chrám Karlskiche vo Viedni. Pravidelne sa v ňom konajú obrady Ukrajinskej gréckokatolíckej cirkvi. Priľahlá zvonica a budovy kláštora stále slúžia ako múzeum.

Referencie
----------

1. ↑   *Dominikánsky Kostol: popis* [online]. [Cit. 2020-10-13]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Dominikánsky kostol (Ľvov)**

Externé odkazy
--------------

* Fotografie dominikánskeho kostola ukr.
**Džabal Marra** (-v spisovnej arabčine; doslova "zlatý vrch"; prepis podľa miestnej výslovnosti: **Džebel Marra**) alebo **Jabal Marra(h)/Jebel Marra(h)** (-po anglicky) je pohorie sopečného pôvodu v Sudáne. Najvyšší vrch je vyhasnutá sopka Dariba (3 042 m). Pohorie obsahuje relikty stredomorskej flóry.

Geografia
---------

Pohorie sa nachádza na území sudánskych provincií Severný Dárfúr a Južný Dárfúr. Tvorí predel povodia Nilu na východe a Čadského jazera na západe. Najvyšším vrcholom je kaldera vyhasnutej sopky Dariba (Deriba) v južnej časti masívu. Vo vnútri kaldery sa v nadmorskej výške 2200 metrov nachádzajú dve sladkovodné jazerá.

Klimatické podmienky
--------------------

Pohorie predstavuje relatívne malé územie uprostred kamenitej polopúšte, ktoré má výrazne vyššie ročné úhrny zrážok. V najvyšších polohách je to viac ako 800 mm, v nižších okolo 500 mm zrážok ročne. V pohorí sú tak stále vodné toky a oblasť je zdrojom vody pre mnohé vádí, ktoré tu pramena.

Zdroj
-----

*Tento článok je čiastočný alebo úplný preklad článku na českej Wikipédii (číslo revízie nebolo určené).*
**Bernard Agré** (\* 2. marec 1926, Monga – † 9. jún 2014, Paríž) bol rímskokatolícky kňaz z Pobrežia Slonoviny, arcibiskup Abidjanu a kardinál.

Biografia
---------

### Kňaz

Pokrstený bol v šiestich rokoch, 2. septembra 1932. Kňazskú vysviacku prijal 20. júla 1953. Prvé roky duchovnej služby pôsobil v Dabou, kde bol učiteľom a riaditeľom školy, v roku 1956 sa stal riaditeľom nižšieho seminára v Bingerville. V rokoch 1957 až 1960 študoval v Ríme na Pápežskej univerzite Urbaniana, kde získal doktorát z teológie. Od roku 1963 bol generálnym vikárom Abidjanu pre katolícku výchovu a semináre.

### Biskup

Dňa 8. júna 1968 bol menovaný biskupom diecézy Man, biskupské svätenie mu udelil 3. októbra toho istého roku vtedajší arcibiskup Abidjanu Bernard Yago. V rokoch 1985 až 1991 stál na čele Regionálnej Biskupskej konferencie Západnej Afriky. 6. marca 1992 bol menovaný biskupom diecézy Yamoussoukro. V decembri 1994 sa ujal riadenia arcidiecézy Abidjan kde nahradil kardinála Yaga.

### Kardinál

Na konzistóriu 21. februára 2001 ho pápež Ján Pavol II. menoval kardinálom. Na funkciu arcibiskupa Abidjanu rezignoval v máji 2006, jeho nástupcom sa stal arcibiskup Jean-Pierre Kutwa.

Zomrel po dlhej chorobe 9. júna 2014 v Parížskej nemocnici.

Pozri aj
--------

* Zoznam kardinálov vymenovaných Jánom Pavlom II.

Externé odkazy
--------------

* Profil v biografickom slovníku kardinálov od Salvadora Mirandu
* Biografické heslo na catholic-hierarchy.org

Zdroj
-----

*Tento článok je čiastočný alebo úplný preklad článku Bernard Agré na českej Wikipédii.*

Autoritné údaje: * ISNI: 0000 0000 3922 0183
* LCCN: no00090870
* VIAF: 66022285
* WorldCat: lccn-no00090870
**Homomorfizmus grúp** alebo **morfizmus grúp** alebo **homomorfné zobrazenie grúp** {\displaystyle (G,\*)} a {\displaystyle (H,\circ )} je zobrazenie {\displaystyle f:G\longrightarrow H}, pri ktorom pre všetky prvky {\displaystyle x,y\in G} platí {\displaystyle f(x\*y)=f(x)\circ f(y)}, pričom {\displaystyle \*} je operácia grupy {\displaystyle G} a {\displaystyle \circ } operácia grupy {\displaystyle H} (hovoríme tiež, že homomorfizmus zachováva operáciu).

Z tejto definície je možné odvodiť aj nasledujúce vlastnosti homomorfizmu {\displaystyle f}:

* {\displaystyle f(1\_{G})=1\_{H}} (daný homomorfizmus zobrazí neutrálny prvok grupy {\displaystyle G} na neutrálny prvok grupy {\displaystyle H}),
* {\displaystyle f(x^{-1})=(f(x))^{-1}} (daný homomorfizmus zobrazí inverzie prvkov na inverzie ich funkčných hodnôt)

Intuícia
--------

Cieľom definovania homomorfizmu je zostrojiť funkcie, ktoré zachovávajú algebraické štruktúry. Ekvivalentnou definíciou homomorfizmu je: Funkcia {\displaystyle f:G\longrightarrow H} je homomorfizmus ak pre každé {\displaystyle x,y,z\in G} také, že {\displaystyle x\*y=z} máme {\displaystyle f(x)\circ f(y)=f(z)}

Inými slovami, grupa {\displaystyle H} má v istom zmysle podobnú algebraickú štruktúru ako {\displaystyle G} a homomorfizmus {\displaystyle h} ju zachováva.

Typy homomorfizmov grúp
-----------------------

* **Monomorfizmus** je homomorfizmus grúp, ktorý je injektívny.
* **Epimorfizmus** je homomorfizmus grúp, ktorý je surjektívny.
* **Izomorfizmus** je homomorfizmus, ktorý je bijektívny (t.j. injektívny aj surjektívny). Ak medzi grupami {\displaystyle G} a {\displaystyle H} existuje izomorfizmus, hovoríme, že su dané grupy izomorfné, píšeme {\displaystyle G\cong H}. Ak sú dve grupy izomorfné, znamená to, že sú identické a líšia sa len v notácií ich prvkov.

Obraz a jadro
-------------

Nech {\displaystyle f:(G,\*)\rightarrow (H,\circ )} je homomorfizmus grúp. 

Potom množina {\displaystyle f^{-1}\left(\left\{1\_{H}\right\}\right)} sa nazýva *jadro homomorfizmu* {\displaystyle f}. zvyčajne sa označuje {\displaystyle \operatorname {Ker} (f)} (z anglického slova *kernel*, respektíve z nemeckého kern). Ekvivalentne {\displaystyle \operatorname {Ker} (f)=\left\{g\in G|f(g)=1\_{H}\right\}}.

*Obrazom homomorfizmu* {\displaystyle f} nazveme množinu {\displaystyle \operatorname {Im} (f)=f(G)=\{f(g)|g\in G\}} (označenie {\displaystyle \operatorname {Im} (f)} pochádza z anglického slova *image*).

Jadro a obraz homomorfizmu môžu byť interpretované ako vyjadrenie, do akej miery je daný homomofizmus blízko izomorfizmu. Prvá veta o izomorfizme hovorí, že obraz homomorfizmu grúp {\displaystyle f(G)} je izomorfný faktorovej grupe {\displaystyle G/\operatorname {Ker} (f)}.

Referencie
----------

1. ↑  ŠVÁBENSKÝ, Valdemar. *Nauč sa matiku - abstraktná algebra* [online]. 28.8.2015, [cit. 2018-02-04]. Dostupné online.

Zdroje
------

* Július Korbaš: Lineárna algebra a geometria 1. Bratislava: Univerzita Komenského Bratislava, 2003 (definícia 1.5.6)
**Nathaniel Philbrick** (\* 11. jún 1956, Boston, Massachusetts, USA) je americký historik a autor populárno-náučnej literatúry, najmä z dejín štátu Massachusetts.

Životopis
---------

Je synom Thomasa Philbricka, profesora angličtiny, a Marianne Dennisovej. Po absolvovaní strednej školy v Pittsburghu ukončil bakalárske štúdium na Brownovej univerzite (Brown University) a magisterské štúdium na Duke University (z americkej literatúry).

Od roku 1986 žije v mestečku Nantucket v štáte Massachusetts, o histórii a obyvateľoch ktorého napísal niekoľko populárno-náučných článkov a kníh. Manželkou Nathaniela Philbricka je Melissa Douthart Philbricková, ktorá je výkonnou riaditeľkou združenia *Remain Nantucket*. Majú dve deti.

Po absolvovaní štúdia písal niekoľko rokov pre *Sailing World Magazine*. Venoval sa tiež aktívne jachtingu. Po presťahovaní na ostrov Nantucket sa začal venovať dejinám tohto rybárskeho miesta a napísal o ňom knihu *Away Off Shore: Nantucket Island and Its People*. V roku 1995 začal viesť *Eganov námorný inštitút* (Egan Maritime Institute), ktorý spravuje *Nantucket Shipwreck & Lifesaving Museum* v Nantuckete.

V roku 2000 publikoval knihu *In the Heart of the Sea: The Tragedy of the Whaleship Essex*, ktorej námetom bol osud veľrybárskej lode *Essex* z Nantucketu, ktorá bola v októbri roku 1820 potopená obrovskou veľrybou (vorvaňom tuponosým). Táto udalosť bola predobrazom románu Hermana Melvilla Biela veľryba (anglicky: Moby-Dick, or the Whale, publikované v roku 1851). Za knihu získal v roku 2000 *Národnú knižnú cenu* (National Book Award).

Zaujímavosť
-----------

Jeho knihu *In the Heart of the Sea: The Tragedy of the Whaleship Essex* v roku 2015 sfilmoval režisér Ron Howard.

Ďalšie diela
------------

* *Sea of Glory : America’s Voyage of Discovery. The U.S. Exploring Expedition, 1838-1842*, Viking, New York City 2003, ISBN 0-670-03231-X
* *Mayflower : A Story of Courage, Community, and War.* (2006) - o založení kolónie Massachusetts začiatkom 17. storočia
* *The Last Stand : Custer, Sitting Bull, and the Battle of the Little Bighorn* (2010) - o bitke pri Little Bighorn
* *Bunker Hill : A City, A Siege, A Revolution* (2013) - o obliehaní prístavného mesta Boston Američanmi v čase bojov na nezávislosť USA na Spojenom kráľovstv

Preklady do slovenčiny a češtiny
--------------------------------

* *V srdci moře.* Praha : Triton 2015.

Iné projekty
------------

Commons
* Spolupracuj na Commons Commons ponúka multimediálne súbory na tému **Nathaniel Philbrick**

Autoritné údaje: * BnF: 135813303
* GND: 122303784
* ISNI: 0000 0001 2102 021X
* LCCN: n85214805
* NK ČR: xx0105544
* VIAF: 66635686
* WorldCat: lccn-n85214805
**Homosexuálna panika** (z angl. *homosexual panic*, novšie aj *gay panic*) alebo v medicíne aj **Kempfova choroba** je (pôvodne v psychológii/medicíne, dnes aj v práve) nekontrolovateľný strach alebo úzkosť (panika) ako reakcia na vlastnú homosexualitu alebo homosexualitu inej osoby, najmä u mužov a najmä u heterosexuálnych mužov v prípadoch, kde homosexuálny muž dvorí heterosexuálnemu mužovi. 

Termín "homosexual panic" sa prvýkrát vyskytol v texte E. J. Kempfa z roku 1921, ktorý spomína, že *mechanizmus homosexuálnej paniky...je v psychopatológii vrcholne dôležitý*. 

V severnej Amerike sa termín najnovšie (prvýkrát v roku 1989) vyskytuje aj v spojení "homosexual panic defense/gay panic defense", čo je právna obhajoba založená na tvrdení obžalovaného, že údajne zavraždil homosexuálnu osobu len preto, že sa dostal do stavu homosexuálnej paniky.

Referencie
----------

* heslá homosexual a gay in: *Oxford English Dictionary*, Third edition, March 2008; online version September 2011. <>; accessed 06 December 2011.
* Encyklopédia medicíny
hlavné sídlo NPR na 635 Massachusetts Avenue NW Washington, D.C.
**National Public Radio** (**NPR**) je nezávislé, súkromné, neziskové združenie verejných rozhlasových staníc v USA. Združenie bolo založené v roku 1970.

Príjem
------

V Európe je NPR rádio možné prijímať cez voľne šíriteľné (nezakódované) vysielanie satelitu Hotbird. V Afrike, južnej Ázii a južnej Európe je NPR možné prijímať cez satelitný systém Worldspace pomocou mobilných satelitných prijímačov, k tomu je však potrebné mať predplatený program.

Relácie
-------

* Morning Edition
* All Things Considered
* Day to Day
* Talk of the Nation
	+ Science Friday - (vysielané každý piatok večer) relácia o najnovších poznatkoch vedy a techniky, všetky relácie sú voľne stiahnuteľné z web stránky
* Fresh Air
* News & Notes
* Tell Me More
* Weekend Edition Saturday
* Weekend Edition Sunday
* Wait Wait...Don't Tell Me!
* All Songs Considered
* World Cafe
* From the Top
* Rough Cuts

Externé odkazy
--------------

* Oficiálna stránka
**Grúňový potok** je potok na Liptove, vo východnej časti okresu Liptovský Mikuláš. Je to pravostranný prítok Belianskeho potoka, meria 4,1 km a je tokom V. rádu.

Prameň
------

Pramení v Liptovskej kotline, v geomorfologickej časti Hybianska pahorkatina, severoseverovýchodne od Hrubého grúňa (973,3 m n. m.) v nadmorskej výške približne 915 m n. m.[chýba zdroj]

Opis toku
---------

Od prameňa tečie sprvu na juh k sútoku s občasným ľavostranným prítokom zo severovýchodného úpätia Hrubého grúňa, potom sa stáča na juhozápad a veľkým oblúkom obteká masív Hrubého grúňa na ľavom brehu, pričom zároveň tečie súbežne s Mlákami na pravom brehu. Hrubý grúň obteká postupne po jeho severnom, západnom i južnom úpätí, na južnom úpätí tečie na krátkom úseku na východ a na dolnom toku sa stáča na juhovýchod. Do Belianskeho potoka sa vlieva severovýchodne od obce Východná v nadmorskej výške približne 807 m n. m.[chýba zdroj]

| * z
* d
* u
Vodné toky v povodí Bieleho Váhu |
| --- |
| *Biely Váh* → *Váh* → *Dunaj* |
| Vodné toky | 
* Beliansky potok
* **Biely Váh**
* Čierny jarok
* Čierny potok
* Furkotský potok
* Grúňový potok
* Hore potokmi
* Lieskovec
* Lúčny potok
* Mláky
* Mlyničná voda
* Rakytovský potok
* Sedielkový potok
* Solisková voda
* Zasmrečinský potok
* Železná voda

 |
| Vodné plochy | 
* Furkotské pleso
* Jamské pleso
* Krivánske Zelené pleso
* Nižné Wahlenbergovo pleso
* Rakytovské plieska
* Smrekovické plieska
* Vyšné Wahlenbergovo pleso

 |
**La Gloire** bola pancierová loď triedy La Gloire francúzskeho námorníctva. La Gloire bola prvou oceánskou pancierovanou loďou, poháňanou parou, a tým bola prvým predobrazom bojových lodí, vtedy ešte nazývanými pancierové lode (pancierovaná loď, pancierový parník...)

La Gloire mala ešte dve sesterské lode: Normandie a Invincible.

Stavba
------

Vývoj začal počas krymskej vojny, použitím nových námorných technológií ako Paixhansových kanónov a drážkovaných hlavní, s explozívnym strelivom pôsobiacim veľmi deštruktívne na vtedajšie drevené trupy plavidiel, a následne s vývojom železných obšívok na ešte drevený trup.

V Krymskej vojne boli použité plávajúce batérie vyrobené už len zo železa (ocele). Spojením tejto technológie spolu s vyššie spomenutými sa francúzkemu staviteľovi Dupuy de Lômeovy, podarilo postaviť prvú plnohodnotnú oceánsku pancierovú loď v lodeniciach Mourillon, v Toulone, 24. novembra 1859.

Pohon a pancierovanie
---------------------

5 630 tonové plavidlo bolo stavané s drevenou kostrou obloženou železnými plátmi. Jej bezmála až 12 cm pláty odolávali experimentálnej streľbe vtedy bežných diel (francúzskych 50 a britských 68-librových) zo vzdialenosti 20 m.

Služba
------

Počas Americkej občianskej vojny sa zdržiavala neďaleko Cherbourgu kde ochránila konfederačný krížnik CSS Alabama pred USS Kearsargeom dňa 19. júna 1864.

V roku 1879 bola *La Gloire* deaktivovaná a zošrotovaná bola v roku 1883. Jej sesterské lode boli zošrotované o rok skôr pre ich slabšiu konštrukciu.

Referencie
----------

* *Steam, Steel and Shellfire: The steam warship 1815-1905* - Conway's History of the ship ISBN 0-7858-1413-2
* Musée de la Marine, Paris

*Tento článok je čiastočný alebo úplný preklad článku French battleship La Gloire na anglickej Wikipédii.*

Iné projekty
------------

Commons
* Spolupracuj na Commons Commons ponúka multimediálne súbory na tému **La Gloire**

Galéria
-------

* 
* Spustenie La GloireSpustenie *La Gloire*
* La Gloire*La Gloire*
* La Gloire v Illustrated London News.*La Gloire* v Illustrated London News.
* S oplachtením.S oplachtením.
* Model.Model.
* Model.Model.
* Couronne, blízka sesterská loď La Gloire pred rekonštrukciou*Couronne*, blízka sesterská loď *La Gloire* pred rekonštrukciou

|  |  |
| --- | --- |
| **Pancierové lode: Trieda La Gloire** |  |
| Predchádzajúca trieda: **nebola** | Nasledujúca trieda: **Trieda Magenta**  |
| La Gloire · Normandie · Invincible |
Súradnice: 48°11′20″S 17°02′59″V﻿ / ﻿48,188889°S 17,049722°V﻿ / 48.188889; 17.049722

**Kaplnka svätej Rozálie** je národná kultúrna pamiatka, ktorá sa nachádza v bratislavskej mestskej časti Lamač na Rozálskej ulici. Za národnú kultúrnu pamiatku bol objekt vyhlásený 23. októbra 1963.

História
--------

Kostol sv. Rozálie bol postavený v rokoch 1568 – 1569 v renesančnom štýle. Kaplnku dalo postaviť mesto Bratislava v rokoch 1680 – 1682 ako pamiatku na veľkú morovú epidémiu, ktorá v rokoch 1678 – 1679 sužovala mesto. Financie použité na jej výstavbu pochádzali z verejnej zbierky mešťanov. Postavená je v barokovom štýle.

Prestavovaná nebola, v priebehu storočí absolvovala iba drobné opravy, ktoré požaduje v priebehu času každá budova. Prvá z takýchto opráv sa uskutočnila v roku 1782, ďalšia v roku 1904 a počas nej sa vymenila strecha kaplnky. V roku 1944 sa uskutočnila ďalšia z väčších opráv kaplnky, v rámci ktorej sa opravovali najmä škody spôsobené bleskom, ktorý budovu zasiahol ešte pred prvou svetovou vojnou. Blesk vtedy poškodil kríž a aj vnútro budovy.

Patrocínium
-----------

Kaplnka je zasvätená svätej Rozálii, ktorá je patrónkou a ochrankyňou proti moru. Narodila sa v bohatej kniežacej rodine, no ako dospelá opustila rodinné sídlo a žila pustovníckym životom. Zomrela 4. septembra 1160. Rozália je ideálom sebaovládania a symbolom zápasu ducha proti pôžitkárstvu. Často sa vyobrazuje ako spiaca v jaskyni obklopená rozkvitnutými ružami.

Zvyky
-----

Počas storočí sa každoročne na sviatok sv. Rozálie (t.j. 4. septembra) konali ku kaplnke púte. V priebehu 2. svetovej vojny však zvyk zanikol. V súčasnosti sa v tento deň konajú hody a slúži sa slávnostná svätá omša.

Referencie
----------

1. ↑   *Pamiatkový objekt – podrobnosti* [online]. Bratislava: Pamiatkový úrad SR, [cit. 2014-07-06]. Dostupné online.
2. 1 2   *Pamiatkový objekt - podrobnosti* [online]. Pamiatkový úrad Slovenskej republiky, [cit. 2014-07-06]. Dostupné online.
3. 1 2 3   *Kaplnka svätej Rozálie* [online]. www.lamac.sk, 2014-07-05. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Kaplnka svätej Rozálie (Bratislava)**
**Nathaniel Buzolic** (\* 4. august 1983, Sydney, Austrália) je austrálsky herec. Bol moderátorom programu *The Mint* a mal vedľajšiu rolu v seriáli *Out of the Blue* (2008). Tiež bol spolumoderátorom programu *Weather Ed.* Zahral si postavu Kola Mikaelsona v seriáloch *Upírske denníky* a *The Originals*.

Životopis
---------

Jeho rodina je pôvodom z Chorvátska. V roku 2004 absolvoval Screenwise Acting School for Film and Television.  
Hosťoval v programe *Disney Channel's afternoon kids show* a *Studio Disney* (2005). Objavil sa tiež v *All Saints* (2003), *Domov v zálive* (2002) a v *Policajti z prístavu* (2001). Jeho prvá hlavná úloha bola vo filme *Offing David* (2008). Predtým mal menšie úlohy v *My Greatest Day Ever* (2007) a *Nebezpečná štvanica* (2007).

V roku 2011 bol potvrdený pre rolu Kola Mikealsona v seriáli *Upírske denníky,* neskôr hral aj v spin-off seriáli *The Originals.*

Nathaniel sa objavil aj v populárnom seriáli stanice ABC Family, *Pretty Little Liars (Roztomilé mrchy)*, kde si zahral chlapíka menom Dean v epizódach Cover For Me (4.22) a Unbridled (4.23).

V roku 2014 bol potvrdený do nového projektu CW, Supernatural: Tribes, ktorý je spin-off pre seriál Supernatural. Nathaniel si v seriáli zahrá postavu Davida Haydena.

Filmografia
-----------

Film| Rok | Názov | Rola | Poznámky |
| --- | --- | --- | --- |
| 2005 | *Dirty Deeds* |  |  |
| 2007 | *Road Rage* | Mladý vodič | Krátky film |
| 2007 | *My Greatest Day Ever* | Tréner | Krátky film |
| 2008 | *Offing David* | David |  |
| 2009 | *Multiple Choice* | Tommy | Krátky film |
| 2010 | *Needle* | Ryan |  |

Televízia| Rok | Názov | Rola | Poznámky |
| --- | --- | --- | --- |
| 2001 | *Water Rats* |  |  |
| 2002 | *Home and Away* | Paul Chalmers | Séria 15, epizóda 119 |
| 2003 | *All Saints* | Damon Lloyd | Epizóda: "Friends in Need" |
| 2005 | *Studio Disney* | Seba | Hostiteľ |
| 2007 | *The Mint* | Sba | Hostiteľ |
| 2008 | *Out of the Blue* | Paul O'Donnell | Hlavná rola; 50 epizód |
| 2010 | *Cops L.A.C.* | Jahrryde | Epizóda: "A Veil of Tears" |
| 2011 | *Crownies* | Jesse Major | Epizóda 15 |
| 2012 – 2014 | *Upírske denníky* | Kol Mikaelson | 10 epizód |
| 2013 – súčasnosť | *The Originals* | Kol Mikaelson | 3 epizódy |
| 2014 | *Roztomilé mrchy* | Dean Stavros | 2 epizódy |
| 2014 | *Supernatural* | David Lassiter | 1 Epizóda |
| 2015 | *Kosti* | Hunter Ellis | 1 Epizóda |

Web| Rok | Názov | Rola | Poznámky |
| --- | --- | --- | --- |
| 2014 | *The Originals: Awakening* | Kol Mikaelson | Web seriál: 4 Epizódy |

Iné projekty
------------

Commons
* Spolupracuj na Commons Commons ponúka multimediálne súbory na tému **Nathaniel Buzolic**

Externé odkazy
--------------

* IMDB

Zdroj
-----

*Tento článok je čiastočný alebo úplný preklad článku Nathaniel Buzolic na anglickej Wikipédii (číslo revízie nebolo určené).*
**Subnautica** je dobrodružná hra vytvorená spoločnosťou Unknown Worlds Entertainment. Hra bola vydaná v predbežnom prístupe 16. decembra 2014, a bola plne vydaná na platforme Steam 23.1 2018.
Hra obsahuje slovenský a český preklad. A dodatočné nastavenia grafiky.

Príbeh
------

Hráč havaroval na planéte 4546-B na lodi, nazvanej "Aurora" ktorá približne po 2 hodinách hrania exploduje. Celá planéta je pokrytá oceánom a dvomi ostrovmi. Úlohou hráča je sa dostať z planéty. Zároveň sa musí vyliečiť z choroby nazvanej Kharaa (v predbežnom prístupe "carrar") a vyhýbať nepriateľským stvoreniam a kontrolovať si hladinu kyslíka a taktiež vodu a jedlo. Počas hrania sa hráč dozvedá príbeh planéty a mimozemskej rasy Precursors, ktorí prileteli na planétu pred viac ako tisíc rokmi pred stroskotaním Aurory. Na planéte ponechali štyri základne ktoré musí hráč preskúmať a získať ich výskumné dáta o chorobe, ich rase alebo aj nejaké tie plány pre pokročilú technológiu.

Referencie
----------

1. ↑   *Subnautica: Nová podmořská hra s předběžným přístupem* [online]. 2015-1-11, [cit. 2015-11-10]. Dostupné online.

Externé odkazy
--------------

Oficiálny web vývojárov hry

Zdroj
-----

* *Tento článok je čiastočný alebo úplný preklad článkov Subnautica na českej Wikipédii a Subnautica na anglickej Wikipédii.*
Erb rodiny Rothschildovcov
**Nathaniel Philip Victor James (Nat) Rothschild** (\* 12. júl 1971, Londýn, Spojené kráľovstvo) je medzinárodný finančník a najmladšie dieťa lorda Jacoba Rothschilda, 4. baróna Rothschildovcov a Sereny Mary Dunnovej. Vyštudoval na Colet Court, Eton College a Wadham College, Oxfordskej univerzite, kde študoval históriu.

Má veľké spektrum medzinárodných obchodných záujmov. Je predsedom JNR Limited, investičnej a poradenskej spoločnosti zaoberajúcej sa primárne rozvíjajúcimi trhmi v sektore s kovmi, ťažbou a zdrojmi. Bol spolupredsedom Bumi plc, skupiny zaoberajúcej sa prírodnými zdrojmi, ktorú pomohol vytvoriť a je na zozname London Stock Exchange. Bol tiež spolupredsedom hedgového fondu Atticus Capital od roku 1996 do roku 2009. Je bývalý predseda Vivarte, Paneurópskeho maloobchodu a Kookai odevnej značky.

V marci 2000 sa stal zástupcom riaditeľa (po anglicky alternate director) RIT Capital Partners a v roku 2004 nevýkonným riaditeľom (po anglicky non-executive director) do roku 2010 kedy sa začal sústrediť na iné aktivity.

Nathaniel Rothschild je členom medzinárodnej rady Belferovho centra na Harvardovej škole vlády Johna F. Kennedyho (Harvard´s John. F Kennedy School of Government) a Medzinárodnej poradnej rady Inštitúcie Brookings (Brookings Institution). Je tiež členom medzinárodnej poradnej rady spoločnosti Barrick Gold Corporation.

Referencie
----------

1. ↑   *Nathaniel Philip Victor James (Nat) Rothschild (1971-) | Rothschild Family* [online]. family.rothschildarchive.org, [cit. 2019-10-09]. Dostupné online.
2. ↑  MARKETSCREENER. *Nathaniel Rothschild - Biography* [online]. www.marketscreener.com, [cit. 2019-10-10]. Dostupné online. (po anglicky)
Oficiálny emblém NACA
Logo NACA
**National Advisory Committee for Aeronautics** (skratka: **NACA**), do slovenčiny zvyčajne prekladané ako **Národný poradný výbor pre letectvo**, bol federálny úrad Spojených štátov založený na podporu leteckého výskumu. Úrad zanikol v roku 1958 kedy jeho aktivity prebrala nová organizácia - NASA.

Vznik
-----

Výbor založil prezident Woodrow Wilson 3. marca 1915 v snahe zorganizovať americký letecký výskum tak, aby existovala organizácia ktorá by takýto výskum zastrešovala a snažila sa o jeho smerovanie k praktickej použiteľnosti.

Výsledky
--------

Výsledky sa dostavili už v dvadsiatych rokoch, kedy agentúra vyvinula špeciálny kryt pre hviezdicové motory, ktorý zlepšil ich chladenie a znížil odpor vzduchu až o 60 percent. Testovací dvojplošník Curtis Hawk AT-5A dosiahol s jej krytom o 30 km/h vyššiu rýchlosť ako bez neho. Agentúra za tento čin získala prvú z niekoľkých Collierových cien.

NACA sa ďalej venovala vývoju profilov krídel a zaviedla ich štandardizované značenie – niektoré profily sa používajú dodnes.

Veľké úsilie agentúra venovala výskumu letov vo vysokých rýchlostiach. John Stack vyvinul prvý nadzvukový aerodynamický tunel a ako iniciátor vývoja experimentálenho nadzvukového raketoplánu X-1 sa o ďalšiu z Collierových cien podelil s pilotom amerického letectva Chuckem Yeagerem, ktorý ako prvý človek prekonal rýchlosť zvuku.

NACA ďalej vyvíjala komponenty pre letecký priemysel – napríklad *Robert T. Jones* vyvinul prvý letecký odmrazovací systém a vymyslel koncept delta krídla pre obmedzenie šokových vĺn idúcich cez krídlo pri nadzvukovom lete.

Problémami spojenými s prítomnosťou človeka v kozme a prostriedkom ako ho tam dostať sa agentúra začala zaoberať v prvej polovici päťdesiatych rokov minulého storočia, výsledkom týchto úvah bol vývoj najrýchlejšieho výskumného raketoplánu North American X-15.

Zánik
-----

V roku 1958, kedy už mala NACA niekoľko tisíc zamestnancov, rozhodol prezident Eisenhower o zriadení nového úradu – *National Aeronautics and Space Administration*. Aktivity a viac ako 8000 zamestnancov NACA prešli pod NASA, ktorá sa od 1. október 1958 aktívne venuje leteckému a kozmickému výskumu.

Referencie
----------

1. ↑  PŘIBYL, Tomáš. *Dobytie Mesiaca : príbeh programu Apollo*. 1. vyd. V Bratislave : Lindeni, 2019. 252 s. ISBN 978-80-566-1174-6. S. 13.

Iné projekty
------------


|  |  |
| --- | --- |
| Portal | Kozmonautický portál |

Commons
* Spolupracuj na Commons Commons ponúka multimediálne súbory na tému **National Advisory Committee for Aeronautics**
Kaplnka Najsvätejšej Trojice
**Kaplnka Najsvätejšej Trojice** je baroková sakrálna stavba v Benešove nad Ploučnicí. Od roku 1966 je kaplnka chránená ako kultúrna pamiatka Českej republiky. Správou spadá pod rímskokatolícku farnosť Benešov nad Ploučnicí.

Kaplnka bola postavená v roku 1710, má obdĺžnikový pôdorys a polkruhový záver. V nike štítu sa nachádza baroková soška sv. Barbory.

Vnútri kaplnky bol plochý strop, ktorý sa však zrútil a v interiéri sa nachádzajú barokové sošky sv. Antonína, sv. Jozefa a sv. Jána Nepomuckého.

Referencie
----------

1. ↑  MACEK, Jaroslav. Katalog litoměřické diecéze AD 1997. Litoměřice: Biskupství litoměřické, 1997. 430 s. Kapitola Přehled jednotlivých farností diecéze, s. 17.
2. ↑  Ústřední seznam kulturních památek České republiky [online]. Praha: Národní památkový ústav [cit. 2016-08-02]. Identifikátor záznamu 136665 : Kaple Nejsvětější Trojice, Benešov nad Ploučnicí.
3. 1 2  POCHE, Emanuel, a kol. Umělecké památky Čech A/J. 1. vyd. Praha: Academia, 1977. 643 s. Kapitola Benešov nad Ploučnicí /Děčín/, s. 61-62.

Externé odkazy
--------------

* Program bohoslužieb v kaplnke Najsvätejšej Trojice, Benešov nad Ploučnicí (katalóg biskupstvo litoměřického)

Zdroj
-----

*Tento článok je čiastočný alebo úplný preklad článku Kaple Nejsvětější Trojice (Benešov nad Ploučnicí) na českej Wikipédii.*
Blue Cheer (1968)
**Blue Cheer** bolo americké rockové trio založené v roku 1967 v San Franciscu. Trio bolo jednou z prvých formácií, ktoré spojili psychedelický rock s bluesom a hard rockom. Sú označovaní za jednu z prvých heavy metalových skupín.

Pôvodnými členmi skupiny boli Dickie Peterson (basová gitara a spev), Leigh Stephens (gitara) a Paul Whaley (bicie).

O skupine
---------

Blue Cheer sa vyznačovali vysokou hlasitosťou či hlučnosťou hrania, ktoré boli v ich podaní rovnocennou súčasťou hudobného prejavu. Počas nahrávania druhého albumu *Outsideinside* v roku 1968, museli opustiť nahrávacie štúdio, keďže miestnosť, kde nahrávali, vraj svojou kapacitou nepostačovala ich neuveriteľnému zvuku. Nahrávka nakoniec unikátne vznikla na voľnom priestranstve.[1]

Ich coververziu hitu Eddieho Cochrana „Summertime Blues" z roku 1968 považujú mnohí odborníci a priaznivci heavy metalu za prvú ozajstnú heavy-metalovú pieseň.

Zaujímavosť
-----------

V roku 2004 gitarový časopis Guitar World zostavil poradie 100 najhorších riffov a sól všetkých čias. V prvej desiatke rebríčka sa coververzia „Summertime Blues" umiestnila na druhom mieste za „víťazom", C. C. DeVille, gitaristom skupiny Poison.[2][3]

Diskografia
-----------

* 1968 - *Vincebus Eruptum*
* 1968 - *Outsideinside*
* 1969 - *New! Improved! Blue Cheer*
* 1969 -  *Blue Cheer*
* 1970 - *The Original Human Being*
* 1971 - *Oh! Pleasant Hope*
* 1984 - *The Beast Is...Back*
* 1989 - *Blitzkrieg Over Nuremberg*
* 1990 - *Highlights & Low Lives*
* 1991 - *Dining With the Sharks*
* 2003 - *Live in Japan*
* 2005 - *Bootleg: Live - Hamburg - London*
* 2007 - *What Doesn't Kill You...*

Referencie
----------

1. ↑  Stěžejní studiové desky (2) - Beat Generation XL/Blue Cheer - Outsideinside
2. ↑  Riffs take a licking
3. ↑  Guitar World's 'Worst Riffs, Licks & Solos of All Time': Top 10 Revealed

Externé odkazy
--------------

* Oficiálna stránka

Hudobné skupiny ukončené v roku 2009
Nákres hippodromu v Olympii (rekonštrukcia)
**Kleoitas** (starogr. *Κλεοίτας* – *Kleoitas*) bol grécky sochár v 5. storočí pred Kr.

Sochár Kleoitas, syn Aristokla z Atén, bol činný v prvej polovici 5. storočia pred Kr. Pausanias uvádza, že jednu z jeho sôch videl na aténskej Akropole: „*Kto ale dáva umeleckým výtvorom prednosť pred starobylými pamiatkami, môže sa pozrieť na tieto veci. Je tu muž s prilbou, dielo Kleoitovo, a i strieborné nechty mu Kleoitas vytvoril...*"

Je možné, že sochár Kleoitas bol vynálezcom štartovacieho zariadenia pre pretekárske vozy na hippodrome v Olympii. Podľa Pausania bol vraj na tento svoj vynález taký hrdý, že si na jednu sochu v Aténach dal napísať:

*Prvý, kto kedy v Olympii ohradu koní dal zriadiť,*
*Kleoitas Aristokleov, ten tiež vytvoril mňa.*"
Olympijský hippodrom (hippodromos), trať či pretekárska dráha pre vozy a kone, sa nachádzal južne od *Kronovho pahorku* v rovine pri rieke Alfeios. Kleoitovo štartovacie zariadenie, podľa opisu Pausania, malo podobu lodnej provy. Keď ho určený zriadenec pri štarte uvádzal do pohybu, k žrdi upevnený kovový delfín začal pomaly klesať a kovový orol stúpal hore. Nato sa spustili závory, najprv tie, ktoré boli najbližšie k obom bočným stranám, takže kone, čo stáli za nimi vybehli prvé. Keď dobehli do línie s tými, čo stáli v druhom rade odzadu, padla závora i pred nimi. Tak to pokračovalo, kým sa všetci navzájom v behu nevyrovnali na špici tohto zariadenia.

Kleoitas mal aj žiaka, ktorým bol jeho syn Aristokles.

Referencie a bibliografia
-------------------------

1. 1 2  Lucia Guerrini: Enciclopedia dell’Arte Antica, Classica e Orientale, Roma 1959, Treccani, *Kleoitas*
2. ↑  Pausanias. *Pausaniás, cesta po Řecku II.*. Praha : nakladatelství Svoboda, 1974. 25-027-74. S. 367.
3. ↑  Nigel Spivey, Nigel Jonathan Spivey. *The Ancient Olympics*. Oxford : Oxford University Press, 2005. ISBN 978-01-9280-604-8. S. 88.
4. ↑  Pausanias. *Pausaniás, cesta po Řecku I.*. Praha : nakladatelství Svoboda, 1973. 25-039-73. S. 71.
5. 1 2  Pausanias. *Pausaniás, cesta po Řecku I.*. Praha : nakladatelství Svoboda, 1973. 25-039-73. S. 474.
6. ↑  Pausanias. *Pausaniás, cesta po Řecku I.*. Praha : nakladatelství Svoboda, 1973. 25-039-73. S. 575.
7. ↑  Vojtech Zamarovský. *Vzkriesenie Olympie*. Bratislava : Šport, 1986. 77-043-86. S. 158-159.
**Kleodaios** (starogr. *Κλεόδαιος* – *Kleodaios*, lat. *Cleodaeus*) je v gréckej mytológii syn hrdinu Herakla a lýdskej kráľovnej Omfaly.

Herakles sa za zabitie svojho priateľa Ifita, aj keď neúmyselného, musel podľa rady delfskej veštiarne predať do otroctva lýdskej kráľovnej Omfale. Nemálo si potom pri nej vytrpel, keď musel znášať aj to najhlbšie ponižovanie. Nebol by to však hrdina Herakles, aby to nevydržal celé tri roky. Keď mal od nej odísť, vyhovel dokonca jej želaniu, splodiť s ňou syna.

Podľa antického autora Diodora Sicílskeho sa Herakles a Omfalé stali rodičmi dvoch synov, syna Kleodaia, ktorý sa narodil počas obdobia keď Herakles znášal ťarchu otroctva a syna Lama, ktorý sa narodil potom, ako si Herakles odpykal svoj trest.

Referencie a bibliografia
-------------------------

1. 1 2  Diodoros, *Bibliotheca historia*, 4,31,8.
2. 1 2  Apollodoros, *Bibliotheca*, 3,6,2–3.
3. ↑  Vojtech Zamarovský. *Bohovia a hrdinovia antických bájí*. Bratislava : Mladé letá, 1980. 66-048-80. S. 339.
**Kleoxenos** (starogr. *Κλεόξενος* – *Kleoxenos*) bol olympijský víťaz v boxe v roku 240 pred Kr.

Kleoxenos z Alexandrie bol na 135. olympijských hrách korunovaný olivovým vencom za víťazstvo v boxe. Box (pygmé) zaradili do programu olympijských hier v roku 688 pred Kr.

Meno boxera Kleoxena je uvedené v zozname olympijských víťazov od starovekého historika Eusebia z Kaisareie, ktorý vo vyhotovovaní tohto zoznamu čerpal z písomnosti Iulia Africana, autora diel, zachovaných prevažne len vo fragmentoch. Eusebios tiež uvádza, že Kleoxenos si v boxe bez väčšieho zranenia vybojoval titul periodonikés, t. j. zvíťazil na všetkých panhelénskych hrách.

Jednotlivé celogrécke hry sa usporadúvali v rôznych obdobiach štvoročného cyklu, ktoré spolu tvorili *periodos* (pravidelný obeh). Každé štvorročné obdobie sa nazývalo olympiádou. Počas olympiády sa hry konali v nasledujúcom poradí: olympijské, nemejské, isthmické, pýtické, nemejské a isthmické.

Referencie a bibliografia
-------------------------

1. 1 2 3 4  Eusebios, *Kronika* 2,193.
2. 1 2  Mark Golden. *Sport in the ancient world from A to Z*. London : Taylor & Francis, 2003. ISBN 0-203-49732-5. S. 41.
3. ↑  Pausanias. *Pausaniás, cesta po Řecku I.*. Praha : nakladatelství Svoboda, 1973. 25-039-73. S. 378.
4. ↑  Vojtech Zamarovský. *Vzkriesenie Olympie*. Bratislava : Šport, 1986. 77-043-86. S. 247.
5. ↑  Josef Šusta. *Dějepisectví*. Praha : Nákl. Historického klubu, 1933. S. 9.
6. ↑  Lesley Adkins & Roy A. Adkins. *Starověké Řecko*. Praha : Slovart, 2011. ISBN 978-80-7391-580-3. S. 363.

Pozri aj
--------

* Zoznam olympijských víťazov staroveku